9. การจัดการ

(1) โครงสร้างการจัดการ บริษัทฯ อยู่ระหว่างการปฏิบัติตามแผนฟื้นฟูกิจการ มี บริษัท อินเตอร์
    ฟาร์อีสท์ แพลนเนอร์ จำกัด เป็น ผู้บริหารแผน อำนาจในการบริหารจัดการบริษัทฯ
    จึงอยู่ภายใต้การจัดการของผู้บริหารแผน ดังรายการต่อไปนี้

รายนามคณะกรรมการ บริษัท อินเตอร์ ฟาร์อีสท์ แพลนเนอร์ จำกัด ในฐานะผู้บริหารแผน 

  ชื่อ-สกุล ตำแหน่ง

นายณรงค์ เตชะไชยวงศ์ กรรมการ

นายศุขขโต พุ่มมาลี กรรมการ

นายดำริห์ เอมมาโนชญ์ กรรมการ

รายนามคณะกรรมการเดิม ของ บริษัท อินเตอร์ ฟาร์อีสท์ วิศวการ จำกัด (มหาชน)

  ชื่อ-สกุล ตำแหน่ง

นายณรงค์ เตชะไชยวงศ์ กรรมการและประธานเจ้าหน้าที่บริหาร

นายศุขขโต พุ่มมาลี กรรมการและรองประธานเจ้าหน้าที่บริหาร

นายดำริห์ เอมมาโนชญ์ กรรมการและกรรมการผู้จัดการ

นายประสงค์ เอมมาโนชญ์ กรรมการ

นายดิสทัต เดชธำรง กรรมการอิสระ

นายรัศมี สวามิภักดิ์ กรรมการอิสระ

ขอบเขตอำนาจของผู้บริหารแผน คือ
“กรรมการผู้มีอำนาจสองคนลงลายมือชื่อร่วมกันและประทับตราสำคัญของบริษัท”

ขอบเขตอำนาจของคณะกรรมการ หลังเข้ากระบวนการฟื้นฟูกิจการ ไม่มี เนื่องจาก
อำนาจหน้าที่ในการจัดการกิจการและทรัพย์สินของบริษัทและบรรดาสิทธิตามกฎหมายของผู้ถือหุ้นของบริษัท
เว้นแต่สิทธิที่จะได้รับเงินปันผล ตกแก่ ผู้บริหารแผนฟื้นฟูกิจการ ตามคำสั่งของศาลล้มละลายกลาง
ตามมาตรา 90/20 และ 90/21 แห่งพระราชบัญญัติล้มละลาย พุทธศักราช 2483

 (2) การสรรหากรรมการและผู้บริหาร 

ภายหลังเข้าสู่กระบวนการฟื้นฟูกิจการ อำนาจของคณะกรรมการและผู้ถือหุ้น ตกแก่ ผู้บริหารแผน
ดังนั้นการสรรหากรรมการจึงไม่มี สำหรับการสรรหาผู้บริหาร
ผู้บริหารแผนจะเป็นผู้พิจารณาร่วมกับผู้บริหารของบริษัท
โดยใช้วิธีสรรหาบุคคลที่มีความรู้ความสามารถ
หรือหาบริษัทที่ปรึกษาที่มีความถนัดในแต่ละสาขาและมีประสบการณ์
ที่สามารถนำความรู้ความสามารถมาใช้ในการทำงานได้เป็นอย่างดี

  (3) ค่าตอบแทนผู้บริหาร ของ บริษัท อินเตอร์ ฟาร์อีสท์ วิศวการ จำกัด (มหาชน)

  - ค่าตอบแทนที่เป็นตัวเงิน

  (ก) ค่าตอบแทนในฐานะกรรมการบริษัท ไม่มี

  (ข) ค่าตอบแทนของผู้บริหาร ในปี 2545 จำนวน 4 คน เท่ากับ 7,862,200 บาท เป็น

  ค่าตอบแทนในรูป เงินเดือน

- ค่าตอบแทนอื่น ไม่มี

  (4) การกำกับดูแลกิจการ

ผู้บริหารแผนและคณะผู้บริหารของบริษัททุกท่าน
กำกับดูแลกิจการให้เป็นไปตามแนวทางของแผนฟื้นฟูกิจการ และหลักการกำกับดูแลกิจการที่ 15 ข้อ
ของตลาดหลักทรัพย์แห่งประเทศไทย ดังนี้

1. นโยบายเกี่ยวกับการกำกับดูแลกิจการ

ผู้บริหารแผนและคณะผู้บริหารมีความมุ่งมั่นที่จะสร้างมูลค่าเพิ่มแก่กิจการในระยะยาว
จึงบริหารงานด้วยความรอบคอบและระมัดระวัง
เพื่อให้เป็นไปตามแผนฟื้นฟูกิจการและเกิดประโยชน์สูงสุดต่อเจ้าหนี้ ลูกค้า และพนักงาน
ให้บริษัทสามารถดำเนินธุรกรรมอยู่ฐานะที่จะแข่งขันในตลาดและครอบครองสัดส่วนให้ดีขึ้นเรื่อยๆ
ดูแลมิให้เกิดปัญหาความขัดแย้งทางผลประโยชน์ ดำเนินงานด้วยความโปร่งใส
คำนึงถึงความเสี่ยงอยู่เสมอ สามารถตรวจสอบได้ รวมทั้งมีการรายงานผลการดำเนินการตามแผนฯ
ต่อเจ้าพนักงาน คณะกรรมการเจ้าหนี้ ตลาดหลักทรัพย์แห่งประเทศไทย
และเปิดเผยข้อมูลแก่ผู้เกี่ยวข้องทุกฝ่ายอย่างเพียงพอ

2. สิทธิของผู้ถือหุ้น

เนื่องจากบริษัทอยู่ระหว่างฟื้นฟูกิจการตามคำสั่งศาลล้มละลายกลาง
ดังนั้นบรรดาสิทธิและอำนาจหน้าที่ในการจัดการกิจการและทรัพย์สินของบริษัท
สิทธิตามกฎหมายของผู้ถือหุ้นเว้นแต่สิทธิที่จะได้รับเงินปันผล จึงตกแก่ผู้บริหารแผน

3. สิทธิของผู้มีส่วนได้เสีย

บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็น พนักงาน คู่ค้า เจ้าหนี้ ลูกค้า
คู่แข่งขัน บริษัทปฏิบัติต่อทุกกลุ่มอย่างเป็นธรรม ด้วยความรับผิดชอบและเอาใจใส่
ประพฤติตามกรอบกติกา หลีกเลี่ยงวิธีการไม่สุจริตเพื่อเป็นการทำลายผู้มีส่วนได้เสียทุกกลุ่ม
ปฏิบัติตามข้อกำหนดของกฎหมายและกฎระเบียบต่างๆ ที่เกี่ยวข้อง

4. การประชุมผู้ถือหุ้น

เนื่องจากบริษัทอยู่ระหว่างฟื้นฟูกิจการตามคำสั่งศาลล้มละลายกลาง
ดังนั้นบรรดาสิทธิและอำนาจหน้าที่ในการจัดการกิจการและทรัพย์สินของบริษัท
สิทธิตามกฎหมายของผู้ถือหุ้นเว้นแต่สิทธิที่จะได้รับเงินปันผ จึงตกแก่ผู้บริหารแผน
ดังนั้นบริษัทจึงมิได้จัดประชุมผู้ถือหุ้น แต่บริษัทก็ยังคงรายงานผลการดำเนินงานผ่านทาง ก.ล.ต.
และตลาดหลักทรัพย์แห่งประเทศไทย ซึ่งผู้ถือหุ้นสามารถรับทราบได้ตลอดเวลา

5. ภาวะผู้นำและวิสัยทัศน์

ผู้บริหารแผนและคณะผู้บริหาร ได้มีการกำหนดภารกิจ กลยุทธ์ เป้าหมาย แผนธุรกิจ
และงบประมาณของบริษัท อย่างชัดเจน และมีการติดตามผลการปฏิบัติงานอย่างสม่ำเสมอ
เพื่อให้เป็นไปตามแผนธุรกิจและงบประมาณที่กำหนดไว้อย่างมีประสิทธิภาพและประสิทธิผล
มีการกำหนดบทบาท หน้าที่ ความรับผิดชอบ และอำนาจในการอนุมัติค่าใช้จ่ายต่างๆ อย่างชัดเจน

6. ความขัดแย้งทางผลประโยชน์

บริษัทให้ความสำคัญต่อการทำรายการใดๆ
ที่อาจก่อให้เกินความขัดแย้งทางผลประโยชน์โดยเฉพาะกับรายการที่เกี่ยวโยงกัน
จะพิจารณาอย่างเหมาะสมและรอบคอบทุกครั้ง
เพื่อปฏิบัติให้เป็นไปตามแผนฟื้นฟูกิจการและหลักเกณฑ์ของ ก.ล.ต.
และตลาดหลักทรัพย์แห่งประเทศไทย

7. จริยธรรมธุรกิจ

บริษัทได้กำหนดแนวทางให้พนักงานทุกระดับ ถือปฏิบัติหน้าที่ตามภารกิจของตนเองด้วยความซื่อสัตย์
สุจริตและเป็นธรรม ต่อผู้มีส่วนได้เสียทุกกลุ่ม
และมีการติดตามผลการปฏิบัติตามแนวทางดังกล่าวเป็นประจำ

8. การถ่วงดุลของกรรมการที่ไม่เป็นผู้บริหาร

เนื่องจากบริษัทอยู่ระหว่างฟื้นฟูกิจการตามคำสั่งศาลล้มละลายกลาง
ดังนั้นบรรดาสิทธิและอำนาจหน้าที่ในการจัดการกิจการและทรัพย์สินของบริษัท
สิทธิตามกฎหมายของผู้ถือหุ้นและกรรมการ จึงตกแก่ผู้บริหารแผน

9. การรวมหรือแยกตำแหน่ง

ผู้บริหารแผนและผู้บริหารระดับสูงเป็นบุคคลคนเดียวกัน
อย่างไรก็ตามเพื่อเป็นการสอบทานการบริหารงาน
บริษัทได้มีการว่าจ้างบริษัทอื่นที่ไม่มีส่วนเกี่ยวข้องกับบริษัท
เพื่อทำหน้าที่ตรวจทานการบริหารงานของผู้บริหารแผนและผู้บริหารระดับสูงด้วย

10. ค่าตอบแทนกรรมการและผู้บริหาร

ได้รายงานไว้แล้วใน ข้อ 9 (3) เรื่องค่าตอบแทนผู้บริหาร อย่างไรก็ตามการกำหนดค่าตอบแทน
บริษัทได้กำหนดให้เป็นไปตามหน้าที่ความรับผิดชอบที่ได้รับมอบหมายอย่างเหมาะสม

11. การประชุมคณะกรรมการ

เนื่องจากบริษัทอยู่ระหว่างฟื้นฟูกิจการตามคำสั่งศาลล้มละลายกลาง
ดังนั้นบรรดาสิทธิและอำนาจหน้าที่ในการจัดการกิจการและทรัพย์สินของบริษัท
สิทธิตามกฎหมายของผู้ถือหุ้นและกรรมการ จึงตกแก่ผู้บริหารแผน

12. คณะอนุกรรมการ

บริษัทยังไม่มีคณะอนุกรรมการที่ได้รับการแต่งตั้งโดยตรงจากผู้บริหารแผน

13. ระบบการควบคุมและการตรวจสอบภายใน

รายงานไว้แล้วในข้อ 10 เรื่องการควบคุมภายใน

14. รายงานของคณะกรรมการ

ผู้บริหารแผน ซึ่งทำหน้าที่ในการจัดการกิจการของบริษัท
เป็นผู้รับผิดชอบรายงานงบการเงินของบริษัท
เพื่อให้การเปิดเผยข้อมูลและการจัดทำงบการเงินเป็นไปตามมาตรฐานการบัญชี
จึงโดยเลือกใช้ผู้ตรวจสอบบัญชีที่มีคุณสมบัติตรงตามข้อกำหนดของ ก.ล.ต.
และยังได้เปิดเผยข้อมูลสำคัญต่างๆ ของบริษัทอย่างเพียงพอและสม่ำเสมอ
โดยให้เป็นไปตามแผนฟื้นฟูกิจการ และข้อกำหนดของ ก.ล.ต.และตลาดหลักทรัพย์แห่งประเทศไทย

15. ความสัมพันธ์กับผู้ลงทุน

บริษัทได้เปิดเผยข้อมูลที่ถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป โดยได้เผยแพร่ข้อมูลข่าวสารต่างๆ ดังกล่าว
ผ่านช่องทางและสื่อการเผยแพร่ข้อมูลของตลาดหลักทรัพย์ ซึ่งเพียงพอต่อการตัดสินใจของผู้ลงทุน

(5) การดูแลเรื่องการใช้ข้อมูลภายใน

บริษัทให้ความสำคัญต่อการนำข้อมูลภายในไปใช้อย่างมาก
จึงได้กำหนดให้มีผู้ดูแลการเปิดเผยข้อมูลภายในแก่บุคคลภายนอก ในแต่ละเรื่องอย่างชัดเจน
รวมทั้งได้กำหนดให้มีข้อตกลงกับผู้บริหารและพนักงาน
ห้ามมิให้นำข้อมูลภายในไปใช้หรือเปิดเผยแก่บุคคลภายนอกเพื่อประโยชน์ส่วนตน
ทั้งนี้ได้มีการกำหนดบทลงโทษทางวินัยไว้ด้วย

  (6) บุคลากร

จำนวนพนักงานทั้งสิ้นของบริษัท ณ วันที่ 31 ธันวาคม 2545 มีจำนวน 352 คน
โดยแบ่งเป็นสายงานขาย จำนวน 59 คน ,สายงานช่าง จำนวน 170 คน ,สายงานบริหาร
จำนวน 11 คน สายงาน Support จำนวน 55 คน และสายงานทั่วไป 57 คน

ผลตอบแทนของพนักงานที่ได้รับประจำเป็นลักษณะเงินเดือน
ส่วนผลตอบแทนระหว่างปฏิบัติงานซึ่งไม่คงที่ ได้แก่ ค่านายหน้า ,เงินรางวัล ,ล่วงเวลา ฯลฯ

บริษัทมีนโยบายในการพัฒนาบุคลากร โดยการจัดอบรมให้พนักงานมีความรู้ความเข้าใจ
และมีความเชี่ยวชาญเกี่ยวกับผลิตภัณฑ์ของบริษัท อย่างสม่ำเสมอ

โครงสร้างองค์กร บริษัท อินเตอร์ ฟาร์อีสท์ วิศวการ จำกัด (มหาชน)